ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
ആയുഷ്മാൻ ഭാരത് ഡിജിറ്റൽ മിഷൻ നാളെ പ്രധാനമന്ത്രി ഉദ്ഘാടനം ചെയ്യും
ഡിജിറ്റൽ ആവസവസ്ഥയിൽ തടസ്സമില്ലാത്ത തരത്തിൽ പരസ്പര പ്രവർത്തനക്ഷമത പ്രാപ്തമാക്കുന്നതിനുള്ള ഒരു ഡിജിറ്റൽ പ്ലാറ്റഫോം ആയുഷ്മാൻ ഭാരത് ഡിജിറ്റൽ മിഷൻ സൃഷ്ടിക്കും
ചരിത്രപരമായ ഒരു സംരംഭത്തിൽ, പ്രധാനമന്ത്രി ശ്രീ നരേന്ദ്ര മോദി 2021 സെപ്റ്റംബർ 27 ന് രാവിലെ 11 മണിക്ക് ആയുഷ്മാൻ ഭാരത് ഡിജിറ്റൽ മിഷൻ വീഡിയോ കോൺഫറൻസിംഗിലൂടെ ആരംഭിക്കും, തുടർന്ന് അദ്ദേഹത്തിന്റെ അഭിസംബോധനയും ഉണ്ടായിരിക്കും.
ആയുഷ്മാൻ ഭാരത് ഡിജിറ്റൽ മിഷന്റെ പൈലറ്റ് പദ്ധതി പ്രധാനമന്ത്രി 2020 ആഗസ്റ്റ് 15, ന് ചെങ്കോട്ടയുടെ ചുവപ്പ് കോട്ടയുടെ കൊത്തളങ്ങളിൽ നിന്ന് പ്രഖ്യാപിച്ചിരുന്നു. നിലവിൽ ആറ് കേന്ദ്രഭരണ പ്രദേശങ്ങളിൽ പൈലറ്റ് ഘട്ടത്തിലാണ് ആയുഷ്മാൻ ഭാരത് ഡിജിറ്റൽ മിഷൻ നടപ്പിലാക്കുന്നത്.
ആയുഷ്മാൻ ഭാരത് പ്രധാനമന്ത്രി ജൻ ആരോഗ്യ യോജനയുടെ  മൂന്നാം വാർഷികം ആഘോഷിക്കുന്നതിനൊപ്പമാണ് ദേശീയ തലത്തിൽ ആയുഷ്മാൻ ഭാരത് ഡിജിറ്റൽ മിഷന് തുടക്കം കുറിക്കുന്നതും.. കേന്ദ്ര ആരോഗ്യ മന്ത്രി ചടങ്ങിൽ പങ്കെടുക്കും.
ആയുഷ്മാൻ ഭാരത് ഡിജിറ്റൽ മിഷനെ കുറിച്ച് :
ജൻധൻ, ആധാർ, മൊബൈൽ ത്രിത്വം ഗവൺമെന്റിന്റെ മറ്റ് ഡിജിറ്റൽ സംരംഭങ്ങൾ എന്നിവയുടെ അടിസ്ഥാനത്തിൽ, ആയുഷ്മാൻ ഭാരത് ഡിജിറ്റൽ മിഷൻ വിശാലമായ ഡാറ്റയും വിവരങ്ങളും നൽകിക്കൊണ്ട് തടസ്സമില്ലാത്ത ഒരു ഓൺലൈൻ പ്ലാറ്റ്ഫോം സൃഷ്ടിക്കും. അടിസ്ഥാനസൗകര്യ സേവനങ്ങൾ, ഓപ്പൺ, ഇന്റർഓപ്പറബിൾ, സ്റ്റാൻഡേർഡ് അധിഷ്ഠിത ഡിജിറ്റൽ സംവിധാനങ്ങൾ എന്നിവ പ്രയോജനപ്പെടുത്തുകയും ആരോഗ്യവുമായി ബന്ധപ്പെട്ട വ്യക്തിഗത വിവരങ്ങളുടെ സുരക്ഷ, രഹസ്യാത്മകത, സ്വകാര്യത എന്നിവ ഉറപ്പാക്കുകയും ചെയ്യുന്നു. പൗരന്മാരുടെ രേഖാമൂലമുള്ള ആരോഗ്യ രേഖകൾ അവരുടെ സമ്മതത്തോടെ പ്രാപ്യമാക്കാനും കൈമാറ്റം ചെയ്യാനും മിഷൻ സഹായിക്കും.
ആയുഷ്മാൻ ഭാരത് ഡിജിറ്റൽ മിഷന്റെ പ്രധാന ഘടകങ്ങളിൽ ഓരോ പൗരനുമുള്ള ഒരു ഹെൽത്ത് ഐഡി ഉൾപ്പെടുന്നു, അത് അവരുടെ ആരോഗ്യ അക്കൗണ്ടായി പ്രവർത്തിക്കും, അതിലേക്ക് വ്യക്തിഗത ആരോഗ്യ രേഖകൾ ബന്ധിപ്പിക്കുകയും ഒരു മൊബൈൽ ആപ്ലിക്കേഷന്റെ സഹായത്തോടെ കാണുകയും ചെയ്യാം; ഒരു ഹെൽത്ത് കെയർ പ്രൊഫഷണൽസ് രജിസ്ട്രി , ഹെൽത്ത് കെയർ ഫെസിലിറ്റീസ് രജിസ്ട്രികൾ  എന്നിവ ആധുനികവും പരമ്പരാഗതവുമായ വൈദ്യശാസ്ത്ര സംവിധാനങ്ങളിലുടനീളമുള്ള എല്ലാ ആരോഗ്യ പരിരക്ഷാ ദാതാക്കളുടെയും കലവറയായി വർത്തിക്കും. ഇത് ഡോക്ടർമാർ/ആശുപത്രികൾ, ആരോഗ്യ പരിപാലന സേവന ദാതാക്കൾ എന്നിവരുടെ ബിസിനസ്സ് എളുപ്പമാക്കുന്നു.
ദേശീയ ഡിജിറ്റൽ ആരോഗ്യ സംവിധാനത്തിന്റെ ഭാഗമാകാൻ ഉദ്ദേശിക്കുന്ന സ്വകാര്യ മേഖലയിൽ നിന്ന് ഉൾപ്പെടെയുള്ള സംഘടനകളെ ആരോഗ്യ വിവരദാതാവോ ആരോഗ്യ വിവരമോ ആകാൻ ഉദ്ദേശിക്കുന്ന സാങ്കേതികവിദ്യയുടെയും ഉൽപ്പന്ന പരിശോധനയുടെയും ഒരു ചട്ടക്കൂടായി മിഷന്റെ ഭാഗമായി സൃഷ്ടിച്ച ആയുഷ്മാൻ ഭാരത് ഡിജിറ്റൽ മിഷൻ സാൻഡ്ബോക്സ് പ്രവർത്തിക്കും.
ഈ മിഷൻ ഡിജിറ്റൽ ആരോഗ്യ സംവിധാനത്തിനുള്ളിൽ പരസ്പര പ്രവർത്തനക്ഷമത സൃഷ്ടിക്കും, പേയ്മെന്റുകളിൽ വിപ്ലവം സൃഷ്ടിക്കുന്നതിൽ യൂണിഫൈഡ് പേയ്മെന്റ് ഇന്റർഫേസ് വഹിക്കുന്ന പങ്കിന് സമാനമാണ്. ആരോഗ്യ പരിരക്ഷാ സൗകര്യങ്ങൾ ലഭ്യമാക്കുന്നതിൽ നിന്ന് പൗരന്മാർ ഒരു ക്ലിക്കിന്റെ അകലെയായിരിക്കും.
(
പ്രധാനമന്ത്രിയുടെ ഓഫീസ്
പ്രധാനമന്ത്രി ഈ മാസം 16 ന് നേപ്പാളിലെ ലുംബിനി സന്ദർശിക്കും
പ്രധാനമന്ത്രി ശ്രീ നരേന്ദ്ര മോദി 2022 മെയ് 16 ന് ബുദ്ധ പൂർണിമയുടെ വേളയിൽ നേപ്പാൾ പ്രധാനമന്ത്രി ഷേർ ബഹാദൂർ ദേബ ക്ഷണപ്രകാരം ലുംബിനിയിൽ ഔദ്യോഗിക സന്ദർശനം നടത്തും. 2014ന് ശേഷം പ്രധാനമന്ത്രിയുടെ അഞ്ചാമത്തെ നേപ്പാൾ സന്ദർശനമാണിത്.
ലുംബിനിയിൽ പ്രധാനമന്ത്രി മായാദേവി ക്ഷേത്രം സന്ദർശിച്ച് പ്രാർത്ഥന നടത്തും. നേപ്പാൾ ഗവണ്മെന്റിന്റെ കീഴിലുള്ള ലുംബിനി ഡെവലപ്മെന്റ് ട്രസ്റ്റ് സംഘടിപ്പിക്കുന്ന ബുദ്ധജയന്തി പരിപാടിയിലും പ്രധാനമന്ത്രി പ്രസംഗിക്കും. ലുംബിനി മൊണാസ്റ്റിക് സോണിനുള്ളിൽ ന്യൂഡൽഹിയിലെ ഇന്റർനാഷണൽ ബുദ്ധിസ്റ്റ് കോൺഫെഡറേഷന്റെ  പ്ലോട്ടിൽ ബുദ്ധ സംസ്കാരത്തിനും പൈതൃകത്തിനും വേണ്ടിയുള്ള കേന്ദ്രം നിർമ്മിക്കുന്നതിനുള്ള തറക്കല്ലിടൽ ചടങ്ങിലും പ്രധാനമന്ത്രി പങ്കെടുക്കും. ഇരു പ്രധാനമന്ത്രിമാരും ഉഭയകക്ഷി കൂടിക്കാഴ്ചയും നടത്തും.
പ്രധാനമന്ത്രി മോദിയുടെ സന്ദർശനം നമ്മുടെ അയൽപക്കം ആദ്യം എന്ന നയത്തിന്റെ ഉന്നമനത്തിനായി ഇന്ത്യയും നേപ്പാളും തമ്മിലുള്ള പതിവ് ഉന്നത തല കൈമാറ്റങ്ങളുടെ സമ്പ്രദായം തുടരുന്നു. ഇരു രാജ്യങ്ങളിലെയും ജനങ്ങളുടെ ഒരു പോലുള്ള നാഗരിക പാരമ്പര്യത്തെ ഇത് അടിവരയിടുന്നു.
-ND-
(
പ്രധാനമന്ത്രിയുടെ ഓഫീസ്
കെഎസ്ആർ ബെംഗളൂരു സ്റ്റേഷനിൽ പ്ലാസ്റ്റിക്, പെറ്റ് ബോട്ടിലുകൾ എന്നിവയിൽ നിർമിച്ച ശിൽപത്തിന് റെയിൽവേയെ പ്രധാനമന്ത്രി അഭിനന്ദിച്ചു
കെഎസ്ആർ ബെംഗളൂരു സ്റ്റേഷനിൽ പ്ലാസ്റ്റിക്, പെറ്റ് ബോട്ടിലുകൾ എന്നിവയിൽ നിർമിച്ച ശിൽപത്തിന് ദക്ഷിണ പശ്ചിമ റെയിൽവേയെ പ്രധാനമന്ത്രി അഭിനന്ദിച്ചു.
അവരുടെ ട്വീറ്റ് ഉദ്ധരിച്ച് പ്രധാനമന്ത്രി ട്വീറ്റ് ചെയ്തു :
"ഇത്തരം ശ്രമങ്ങൾ നൂതനവും പ്രശംസനീയവും മാത്രമല്ല, ഏറ്റവും പ്രധാനമായി നമ്മുടെ ചുറ്റുപാടുകളും പൊതുസ്ഥലങ്ങളും വൃത്തിയായി സൂക്ഷിക്കുക എന്ന അടിസ്ഥാന പൗരാവകാശത്തെ ഓർമ്മിപ്പിക്കുന്നു."
(--ND--
രാസവസ്തു, രാസവളം മന്ത്രാലയം
സി. ഐ. പി. ഇ. ടി. ഇനി സെന്ട്രല് ഇന്സ്റ്റിറ്റ്യൂട്ട് ഓഫ് പെട്രോകെമിക്കല്സ് എന്ജിനിയറിങ് ആന്ഡ് ടെക്നോളജി
കേന്ദ്ര സര്ക്കാരിന്റെ രാസവസ്തു, രാസവളം മന്ത്രാലയത്തിനു കീഴിലുള്ള സ്ഥാപനമായ സെന്ട്രല് ഇന്സ്റ്റിറ്റ്യൂട്ട് ഓഫ് പ്ലാസ്റ്റിക്സ് എന്ജിനിയറിങ് ആന്ഡ് ടെക്നോളജിയെ  പുനർനാമകരണം ചെയ്തു. ഇനി മുതല് സെന്ട്രല് ഇന്സ്റ്റിറ്റ്യൂട്ട് ഓഫ് പെട്രോകെമിക്കല്സ് എന്ജിനിയറിങ് ആന്ഡ് ടെക്നോളജി  എന്നാകും സ്ഥാപനം അറിയപ്പെടുന്നത്.
പുതിയ പേര് 1975 ലെ തമിഴ്നാട് സൊസൈറ്റീസ് രജിസ്ട്രേഷന് നിയമപ്രകാരം  രജിസ്റ്റര് ചെയ്തു.
പഠന, നൈപുണ്യ, സാങ്കേതിക സഹായ, ഗവേഷണ മേഖലകളില് ശ്രദ്ധ കേന്ദ്രീകരിച്ച് പെട്രോ കെമിക്കല് മേഖലയുടെ വളര്ച്ചയ്ക്കായി സമഗ്ര ഇടപെടല് നടത്താന് ഇനി സി. ഐ. പി. ഇ. ടി- ക്കു കഴിയുമെന്ന് കേന്ദ്ര രാസവസ്തു, രാസവളം മന്ത്രി ഡി. വി. സദാനന്ദ ഗൗഡ പറഞ്ഞു.
വിദ്യാഭ്യാസ - ഗവേഷണ പരിപാടികളിലൂടെ പ്ലാസ്റ്റിക് വ്യവസായത്തിന്റെ വളര്ച്ചയ്ക്ക് ഉതകുന്ന പ്രവര്ത്തനങ്ങള് ഒരുക്കുകയാണ് സി. ഐ. പി. ഇ. ടി- യുടെ പ്രാഥമിക ലക്ഷ്യം.
പ്രധാനമന്ത്രിയുടെ ഓഫീസ്
ഗോവ മുഖ്യമന്ത്രി പ്രധാനമന്ത്രിയെ സന്ദർശിച്ചു
ഗോവ മുഖ്യമന്ത്രി ഡോ. പ്രമോദ് സാവന്ത് ഇന്ന് ന്യൂഡൽഹിയിൽ പ്രധാനമന്ത്രി ശ്രീ നരേന്ദ്ര മോദിയെ സന്ദർശിച്ചു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു:
"ഗോവ മുഖ്യമന്ത്രി പ്രധാനമന്ത്രി നരേന്ദ്രമോദിയെ സന്ദർശിച്ചു ."
പ്രധാനമന്ത്രിയുടെ ഓഫീസ്
വിഖ്യാത ഹോക്കി താരം ചരൺജിത് സിംഗിന്റെ നിര്യാണത്തിൽ പ്രധാനമന്ത്രി അനുശോചിച്ചു
പ്രശസ്ത ഹോക്കി താരം ശ്രീ ചരൺജിത് സിങ്ങിന്റെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
ഒരു ട്വീറ്റിൽ പ്രധാനമന്ത്രി പറഞ്ഞു :
"പ്രശസ്ത ഹോക്കി താരം ചരൺജിത് സിങ്ങിന്റെ നിര്യാണത്തിൽ ദുഖിക്കുന്നു . ഇന്ത്യൻ ഹോക്കി ടീമിന്റെ വിജയങ്ങളിൽ അദ്ദേഹം പ്രധാന പങ്കുവഹിച്ചു, പ്രത്യേകിച്ച് 1960-കളിലെ റോം, ടോക്കിയോ ഒളിമ്പിക്സുകളിൽ. അദ്ദേഹത്തിന്റെ കുടുംബത്തിനും സുഹൃത്തുക്കൾക്കും അനുശോചനം. ഓം ശാന്തി. ."
ND
പ്രധാനമന്ത്രിയുടെ ഓഫീസ്
പ്രധാനമന്ത്രി നാളെ യുപിയിലെ ബൽറാംപൂർ സന്ദർശിച്ച് സരയൂ നഹർ ദേശീയ പദ്ധതിയുടെ ഉദ്ഘാടനം നിർവഹിക്കും
നാല് പതിറ്റാണ്ടായി മുടങ്ങിക്കിടക്കുന്ന പദ്ധതി നാല് വർഷം കൊണ്ട് പൂർത്തിയാക്കി
ദേശീയ പ്രാധാന്യമുള്ള ദീർഘകാല പദ്ധതികൾക്ക് മുൻഗണന നൽകാനും കർഷക ക്ഷേമത്തിനും ശാക്തീകരണത്തിനുമുള്ള പ്രതിബദ്ധതയ്ക്കും മുൻഗണന നൽകാനുള്ള പ്രധാനമന്ത്രിയുടെ ദർശനത്തിന്റെ ഫലമായാണ് പദ്ധതിയുടെ പൂർത്തീകരണം
14 ലക്ഷം ഹെക്ടർ സ്ഥലത്തെ ജലസേചനത്തിന് ഉറപ്പായും ജലം നൽകുന്ന പദ്ധതി, കിഴക്കൻ യുപിയിലെ 6200 ഗ്രാമങ്ങളിലെ 29 ലക്ഷം കർഷകർക്ക് പ്രയോജനം ചെയ്യും
കൃഷിക്കാർക്ക് ഇപ്പോൾ ഈ പ്രദേശത്തിന്റെ കാർഷിക സാധ്യതകൾ പരമാവധി വർദ്ധിപ്പിക്കാൻ കഴിയും
ഗാഖ്ര , സരയൂ, രപ്തി, ബംഗംഗ, രോഹിണി എന്നീ അഞ്ച് നദികളെ പരസ്പരം ബന്ധിപ്പിക്കുന്നതും പദ്ധതിയിൽ ഉൾപ്പെടുന്നു.
പ്രധാനമന്ത്രി ശ്രീ നരേന്ദ്ര മോദി ഉത്തർപ്രദേശിലെ ബൽറാംപൂർ സന്ദർശിക്കുകയും ഡിസംബർ 11 ന് ഉച്ചയ്ക്ക് ഒരു മണിക്ക് സരയൂ നഹർ ദേശീയ പദ്ധതിയുടെ ഉദ്ഘാടനം നിർവഹിക്കുകയും ചെയ്യും.
പദ്ധതിയുടെ പ്രവർത്തനങ്ങൾ 1978-ൽ ആരംഭിച്ചെങ്കിലും ബജറ്റ് പിന്തുണയുടെ തുടർച്ചയും വകുപ്പുകൾ തമ്മിലുള്ള ഏകോപനവും മതിയായ നിരീക്ഷണവും ഇല്ലാത്തതിനാൽ നാല് പതിറ്റാണ്ടുകൾ കഴിഞ്ഞിട്ടും ഇത് നീണ്ടുപോയി. കർഷക ക്ഷേമത്തിനും ശാക്തീകരണത്തിനുമുള്ള പ്രധാനമന്ത്രിയുടെ കാഴ്ചപ്പാടും ദേശീയ പ്രാധാന്യമുള്ള ദീർഘകാല പദ്ധതികൾക്ക് മുൻഗണന നൽകാനുള്ള അദ്ദേഹത്തിന്റെ പ്രതിജ്ഞാബദ്ധതയും പദ്ധതിയിൽ ആവശ്യമായ ശ്രദ്ധ ചെലുത്തി. തൽഫലമായി, സമയബന്ധിതമായി പൂർത്തിയാക്കുക എന്ന ലക്ഷ്യത്തോടെ 2016-ൽ പദ്ധതി പ്രധാനമന്ത്രി കൃഷി സിഞ്ചായീ യോജനയുടെ കീഴിൽ കൊണ്ടുവന്നു. ഈ ഉദ്യമത്തിൽ, പുതിയ സ്ഥലമെടുപ്പിന് പുതിയ കനാലുകൾ നിർമ്മിക്കുന്നതിനും പദ്ധതിയിലെ നിർണായക വിടവുകൾ നികത്തുന്നതിനും മുമ്പുള്ള ഭൂമി ഏറ്റെടുക്കലുമായി ബന്ധപ്പെട്ട് നിലനിൽക്കുന്ന വ്യവഹാരങ്ങൾ പരിഹരിക്കുന്നതിനും നൂതനമായ പരിഹാരങ്ങൾ കണ്ടെത്തി. പദ്ധതിയിൽ ശ്രദ്ധ കേന്ദ്രീകരിച്ചതിന്റെ ഫലമായി ഏകദേശം നാല് വർഷത്തിനുള്ളിൽ പദ്ധതി പൂർത്തിയാക്കാൻ കഴിഞ്ഞു.
സരയൂ നഹർ നാഷണൽ പ്രോജക്ട് ആകെ 9800 കോടിയിലധികം രൂപ ചെലവിട്ടാണ് നിർമ്മിച്ചിരിക്കുന്നത്. , അതിൽ 4600 കോടിയിലധികം രൂപ കഴിഞ്ഞ നാല് വർഷത്തിനുള്ളിൽ വകയിരുത്തി. പ്രദേശത്തെ ജലസ്രോതസ്സുകളുടെ പരമാവധി ഉപയോഗം ഉറപ്പാക്കാൻ അഞ്ച് നദികളെ - ഘഘര, സരയൂ, രപ്തി, ബംഗംഗ, രോഹിണി എന്നിവ പരസ്പരം ബന്ധിപ്പിക്കുന്നതും പദ്ധതിയിൽ ഉൾപ്പെടുന്നു.
14 ലക്ഷം ഹെക്ടർ സ്ഥലത്തെ ജലസേചനത്തിന് ഉറപ്പായും ജലം നൽകുന്ന പദ്ധതി 6200 ഗ്രാമങ്ങളിലെ 29 ലക്ഷം കർഷകർക്ക് പ്രയോജനം ചെയ്യും. കിഴക്കൻ ഉത്തർപ്രദേശിലെ ബഹ്റൈച്ച്, ശ്രാവസ്തി, ബൽറാംപൂർ, ഗോണ്ട, സിദ്ധാർത്ഥനഗർ, ബസ്തി, സന്ത് കബീർ നഗർ, ഗോരഖ്പൂർ, മഹാരാജ്ഗഞ്ച് എന്നീ ഒമ്പത് ജില്ലകൾക്ക് ഇത് പ്രയോജനപ്പെടും. പദ്ധതിയുടെ ക്രമാതീതമായ കാലതാമസത്തിന്റെ ദുരിതമനുഭവിക്കുന്ന മേഖലയിലെ കർഷകർക്ക് ഇപ്പോൾ നവീകരിച്ച ജലസേചന സാധ്യതയിൽ നിന്ന് വളരെയധികം പ്രയോജനം ലഭിക്കും. അവർക്ക് ഇപ്പോൾ വലിയ തോതിൽ വിളകൾ വളർത്താനും പ്രദേശത്തിന്റെ കാർഷിക സാധ്യതകൾ പരമാവധി വർദ്ധിപ്പിക്കാനും കഴിയും.
(
റോഡ് ഗതാഗത, ഹൈവേ മന്ത്രാലയം
അടുത്ത രണ്ടു വര്ഷത്തിനുള്ളില് 15 ലക്ഷം കോടി രൂപയുടെ റോഡ് നിര്മ്മാണം ലക്ഷ്യമിടുന്നതായി കേന്ദ്ര മന്ത്രി നിതിന് ഗഡ്കരി
ഓട്ടോ സ്ക്രാപിംഗ് നയത്തിന് എത്രയും വേഗം അന്തിമ രൂപം നല്കാന് ഉദ്യോഗസ്ഥര്ക്കു മന്ത്രിയുടെ നിര്ദേശം
അടുത്ത രണ്ടു വര്ഷത്തിനുള്ളില് രാജ്യത്ത് 15 ലക്ഷം കോടി രൂപയുടെ റോഡ് നിര്മാണമാണ് ഗവണ്മെന്റ് ലക്ഷ്യം വയ്ക്കുന്നതെന്നു കേന്ദ്ര ഉപരിതല ഗതാഗത, ഹൈവേ, എംഎസ്എംഇ വകുപ്പ് മന്ത്രി ശ്രീ. നിതിന് ഗഡ്കരി വ്യക്തമാക്കി. മോട്ടോര് വാഹന മേഖലയില് കൊവിഡ് 19 ഉണ്ടാക്കിയ പ്രത്യാഘാതങ്ങള് സിയാം  ഇന്സ്റ്റിറ്റ്യൂട്ട് അംഗങ്ങളുമായി ഇന്ന് വീഡിയോ കോണ്ഫറന്സ് വഴി ചര്ച്ച ചെയ്യുകയായിരുന്നു അദ്ദേഹം.
ഓട്ടോ സ്ക്രാപ്പിംഗ് നയത്തിന് എത്രയും വേഗം അന്തിമ രൂപം നല്കാന് മന്ത്രാലയത്തിലെ ഉദ്യോഗസ്ഥര്ക്കു നിര്ദേശം നല്കിയതായി മന്ത്രി അറിയിച്ചു. ചെലവു കുറയ്ക്കുന്നതിന് അത് വലിയ തോതില് സഹായകമാകും. ഓട്ടോമൊബൈല് നിര്മാണ മേഖലയില് പണലഭ്യത വര്ദ്ധിപ്പിക്കുന്നതിന് വിദേശ മൂലധനം ഉള്പ്പെടെ കുറഞ്ഞ പലിശ നിരക്കിലുള്ള വായ്പകള് ലഭ്യമാക്കണം എ്ന്നും അദ്ദേഹം നിര്ദേശിച്ചു.
വ്യവസായ മേഖലയില് ഉയര്ച്ച താഴ്ചകള് സാധാരണമാണെന്ന് ശ്രീ. ഗഡ്കരി ചൂണ്ടിക്കാട്ടി. ആഗോള വിപണിയില് മല്സരക്ഷമമാകുന്നതിന് കൂടുതലല് നവീനാശയങ്ങളും സാങ്കേതികവിദ്യയും ഗവേഷണ മികവും വികസിപ്പിക്കേണ്ടതുണ്ടെന്ന് അദ്ദേഹം പറഞ്ഞു. ഗവണ്മെന്റിന്റെ ഭാഗത്തുനിന്ന് സാധ്യമായ എല്ലാ സഹായങ്ങളും ശ്രീ ഗഡ്കരി ഉറപ്പു നല്കി.
ബിഎസ്4 വാഹനങ്ങളുടെ കാര്യത്തില് സുപ്രീംകോടതി വിധി നടപ്പാക്കുന്നതിന് ഗവണ്മെന്റ് ബാധ്യസ്ഥമാണെന്ന് ചോദ്യത്തിന് ഉത്തരമായി കേന്ദ്ര മന്ത്രി വ്യക്തമാക്കി. എങ്കിലും ഓട്ടോമൊബൈല് വ്യവസായ മേഖലയുടെ താല്പര്യം കണക്കിലെടുത്ത് വിഷയം കൂടുതലായി പരിശോധിക്കും. സാധ്യമാകുന്നത്ര ആശ്വാസവും ഇളവുകളും നല്കാനും മേഖല ആവശ്യപ്പെടുംവിധം സമയം നീട്ടി നല്കാനും ഗവണ്മെന്റ് തയ്യാറാണെന്ന് വിവിധ നിയന്ത്രണങ്ങള് സംബന്ധിച്ച ചോദ്യങ്ങള്ക്ക് ഉത്തരമായി ശ്രീ ഗഡ്കരി അറിയിച്ചു.
കോവിഡ് ഓട്ടോ മൊബൈല് വ്യവസായ മേഖലയില് ഉണ്ടാക്കിയ വിവിധ വെല്ലുവിളികളെക്കുറിച്ച് അംഗങ്ങള് ഉത്കണ്ഠ അറിയിക്കുകയും പരിഹരിക്കാനുള്ള നിര്ദേശങ്ങള് മുന്നോട്ടു വയ്ക്കുകയും ഗവണ്മെന്റില് നിന്നു പിന്തുണ അഭ്യര്ത്ഥിക്കുകയും ചെയ്തു. കേന്ദ്ര ഉപരിതല ഗതാഗത, ഹൈവേ വകുപ്പ് സഹമന്ത്രി ജനറല്  വി.കെ സിംഗ്, വകുപ്പ് സെക്രട്ടറി ശ്രീ.ഗിരിധര് അരാമാനെ എന്നിവരും കൂടിക്കാഴ്ചയില് പങ്കെടുത്തു.
പ്രധാനമന്ത്രിയുടെ ഓഫീസ്
പ്രധാനമന്ത്രിയും ഇസ്രായേല് പ്രധാനമന്ത്രിയും ടെലിഫോണ് സംഭാഷണം നടത്തി
ഇസ്രായേല് പ്രധാനമന്ത്രി ബഹുമാനപ്പെട്ട ശ്രീ. ബെഞ്ചമിന് നെതന്യാഹുവുമായി പ്രധാനമന്ത്രി ടെലിഫോണ് സംഭാഷണം നടത്തി.
(ഇരുനേതാക്കളും കോവിഡ്- 19 മഹാവ്യാധിയെ കുറിച്ചും ആരോഗ്യരംഗത്തെ പ്രതിസന്ധി നേരിടുന്നതിനായി ഇരു രാജ്യങ്ങളും കൈക്കൊണ്ട തന്ത്രങ്ങളെ കുറിച്ചും ചര്ച്ച ചെയ്തു.
വൈദ്യ ഉല്പന്നങ്ങളുടെ ലഭ്യത വര്ധിപ്പിക്കുകയും ഉന്നത സാങ്കേതിക വിദ്യ നൂതന രീതിയില് ഉപയോഗപ്പെടുത്തുകയും ഉള്പ്പെടെ ചെയ്തുകൊണ്ട് മഹാവ്യാധിയെ നേരിടുന്നതില് ഇന്ത്യക്കും ഇസ്രായേലിനും സഹകരിക്കാവുന്ന സാധ്യതകള് നേതാക്കള് തേടി. ഇത്തരം സാധ്യതകളെ കുറിച്ചു ചിന്തിക്കുന്നതിനായി പ്രത്യേക ആശയവിനിമയം തുടരാന് ഇരുവരും പരസ്പരം സമ്മതിച്ചു.
ആധുനിക ചരിത്രത്തിലെ ദിശാവ്യതിയാനമാണ് കോവിഡ്- 19 മഹാവ്യാധിയെന്നും ഇത് മാനവികതയെ സംബന്ധിച്ച പൊതു താല്പര്യങ്ങളില് ഊന്നിയുള്ള ആഗോളവല്ക്കരണത്തിന്റെ നവ മാതൃക രൂപീകരിക്കുന്നതിനുള്ള സാധ്യത തുറന്നിടുന്നു എന്നുമുള്ള പ്രധാനമന്ത്രിയുടെ വീക്ഷണത്തോടു ബഹുമാനപ്പെട്ട ശ്രീ. നെതന്യാഹു യോജിച്ചു.
നിതി ആയോഗ്
ഏഷ്യയിലെയും ആഫ്രിക്കയിലെയും ചെറുധാന്യങ്ങൾ മുഖ്യധാരയിലേക്കെത്തിക്കാൻ നിതി ആയോഗും ഡബ്ല്യുഎഫ്പിയും പ്രത്യേക സംരംഭം ആരംഭിക്കുന്നു
ന്യൂ ഡൽഹി: ജൂലൈ 18, 2022
നിതി ആയോഗും ഇന്ത്യയിലെ വേൾഡ് ഫുഡ് പ്രോഗ്രാമും  2022 ജൂലൈ 19 ന് ഹൈബ്രിഡ് രീതിയിൽ നടക്കുന്ന പരിപാടിയിൽ ഏഷ്യയിലെയും ആഫ്രിക്കയിലെയും പ്രധാന ചെറുധാന്യങ്ങളുടെ മാപ്പിംഗ് നടത്താനും മികച്ച മാതൃകകൾ പങ്കുവെയ്ക്കാനുമുള്ള സംരംഭം ആരംഭിക്കും.
ഇന്ത്യയിലും വിദേശത്തും ചെറുധാന്യങ്ങളുടെ ഉൽപ്പാദനവും ഉപഭോഗവും വർദ്ധിപ്പിക്കുന്നതിനുള്ള മികച്ച രീതികളുടെ ഒരു സമാഹരണവും NITI-യും WFP-യും തയ്യാറാക്കും.
നീതി ആയോഗ് വൈസ് ചെയർമാൻ സുമൻ ബെറി പരിപാടി ഉൽഘാടനം ചെയ്യും .നീതി ആയോഗ് അംഗം പ്രൊഫ.രമേഷ് ചന്ദ്, ഉപദേഷ്ടാവ് ഡോ.നീലം പട്ടേൽ, ഡബ്ല്യുഎഫ്പി പ്രതിനിധിയും ഇന്ത്യ ഡയറക്ടറുമായ ബിഷോ പരാജുലി, നാഷണൽ റെയിൻഫെഡ് ഏരിയ അതോറിറ്റി സിഇഒ ഡോ. അശോക് ദൽവായ് ,കൃഷി മന്ത്രാലയ ജോയിന്റ് സെക്രട്ടറി ശുഭ താക്കൂർ എന്നിവർ പങ്കെടുക്കും .
ഐ സി എ ആർ , കേന്ദ്ര-സംസ്ഥാന സർക്കാർ വകുപ്പുകൾ എന്നിവിടങ്ങളിലെ പ്രതിനിധികൾ , കൃഷി വിജ്ഞാന കേന്ദ്രങ്ങൾ, വ്യവസായം, കേന്ദ്ര-സംസ്ഥാന കാർഷിക സർവ്വകലാശാലകൾ, എഫ്പിഒകൾ, എൻജിഒകൾ, സ്റ്റാർട്ടപ്പുകൾ, അക്കാദമിക്, ഗവേഷണ സ്ഥാപനങ്ങൾ, ഇന്റർനാഷണൽ ക്രോപ്സ് റിസർച്ച് ഇൻസ്റ്റിറ്റ്യൂട്ട് ഫോർ ദി സെമി-എരിഡ്  പോലുള്ള അന്താരാഷ്ട്ര സംഘടനകൾ ,ഫുഡ് അഗ്രികൾച്ചർ ഓർഗനൈസേഷൻ , ഇന്റർനാഷണൽ കമ്മീഷൻ ഓൺ ഇറിഗേഷൻ ആൻഡ് ഡ്രെയിനേജ്  എന്നിവയുടെ പ്രതിനിധികളും പരിപാടിയിൽ പങ്കെടുക്കും.
പരിപാടി ഇവിടെ കാണാം: https://youtu.be/31VHDK2bw6A
IE/SKY
(Visitor Counter : 144
ഇലക്ട്രോണിക്സ് & ഐ.ടി മന്ത്രാലയം
ഡിജിലോക്കർ സംവിധാനം വഴി ഡിജിറ്റൽ ഇൻഷുറൻസ് പോളിസികൾ ലഭ്യമാക്കാൻ ഇൻഷുറൻസ് കമ്പനികൾക്ക് IRDAI നിർദ്ദേശം
ന്യൂഡൽഹി , ഫെബ്രുവരി
ഡിജിലോക്കർ സംവിധാനത്തിലൂടെ ഡിജിറ്റൽ ഇൻഷുറൻസ് പോളിസികൾ ലഭ്യമാക്കാൻ ഇൻഷുറൻസ് കമ്പനികൾക്ക്, ഇൻഷുറൻസ് റെഗുലേറ്ററി അതോറിറ്റി ഓഫ് ഇന്ത്യ നിർദേശം നൽകി. ഇത് സംബന്ധിച്ച സർക്കുലർ ഐ ആർ ഡി എ ഐ 2021 ഫെബ്രുവരി ഒൻപതിന് പുറത്തിറക്കി. "ഇൻഷുറൻസ് മേഖലയിൽ ഡിജി ലോക്കർ സംവിധാനം ഉപയോഗപ്പെടുത്തുന്നത് പ്രോത്സാഹിപ്പിക്കുന്നതിന്റെ ഭാഗമായി, എല്ലാ ഇൻഷുറൻസ് കമ്പനികളും തങ്ങളുടെ ഐടി സംവിധാനങ്ങളെ ഡിജിലോക്കർ സൗകര്യവുമായി ബന്ധിപ്പിക്കണമെന്നും ,തങ്ങളുടെ പോളിസി രേഖകൾ സൂക്ഷിക്കുന്നതിനായി പോളിസി ഉടമകൾക്ക് ഡിജി ലോക്കർ സംവിധാനം ലഭ്യമാക്കണമെന്നും അതോറിറ്റി നിർദ്ദേശിക്കുന്നതായി " സർക്കുലറിൽ പറയുന്നു.
റീട്ടെയിൽ പോളിസി ഉടമകൾക്ക്, ഡിജിലോക്കർ എന്തെന്നും, അത് ഉപയോഗിക്കേണ്ട രീതികൾ സംബന്ധിച്ചും ആവശ്യമായ നിർദ്ദേശങ്ങൾ ഇൻഷുറൻസ് കമ്പനികൾ ലഭ്യമാക്കണമെന്നും സർക്കുലർ വ്യക്തമാക്കുന്നു . തങ്ങളുടെ പോളിസികൾ ഡിജി ലോക്കറിൽ സുരക്ഷിതമായി സൂക്ഷിക്കുന്നതിന് പോളിസി ഉടമകൾക്ക് അവസരമൊരുക്കാനുള്ള നടപടികൾ കമ്പനികൾ സ്വീകരിക്കണമെന്നും നിർദേശമുണ്ട് ."
ഇലക്ട്രോണിക്സ് &ഐടി മന്ത്രാലയത്തിന് കീഴിലുള്ള ദേശീയ ഇ-ഗവേണൻസ് വിഭാഗത്തിന്റെ ഡിജിലോക്കർ സംഘം , ഇത് സംബന്ധിച്ച സാങ്കേതിക മാർഗ്ഗനിർദ്ദേശവും, മറ്റു പിന്തുണകളും ഉറപ്പാക്കുന്നതാണ്.
ഡിജിറ്റൽ ഇന്ത്യ മുന്നേറ്റത്തിന്റെ ഭാഗമായി ഇലക്ട്രോണിക്സ് &ഐടി മന്ത്രാലയത്തിന് കീഴിൽ നടപ്പാക്കുന്ന ദൗത്യമാണ് ഡിജിലോക്കർ.
രാജ്യത്തെ പൗരന്മാർക്ക് സാധുതയുള്ള രേഖകളും, അനുമതിപത്രങ്ങളും ഡിജിറ്റൽ രൂപത്തിൽ, ബന്ധപ്പെട്ട കേന്ദ്രങ്ങളിൽ നിന്നു തന്നെ ലഭ്യമാക്കാൻ ഡിജിലോക്കർ വഴിയൊരുക്കുന്നു
രേഖകളുടെ ശരി പകർപ്പുകളുടെ ഉപയോഗം കുറയ്ക്കാനും, ഒഴിവാക്കാനും അവസരമൊരുക്കുന്നതിലൂടെ, സേവന വിതരണത്തിലെ കാര്യശേഷി വർധിപ്പിക്കാനും, നടപടിക്രമങ്ങൾ ജന സൗഹൃദവും ലളിതവും ആക്കി മാറ്റാനും ഇത് ലക്ഷ്യമിടുന്നു.
ഇൻഷുറൻസ് മേഖലയിൽ ഡിജി ലോക്കർ സംവിധാനം നിലവിൽ വരുന്നതോടെ നടപടി ചിലവുകൾ കുറയ്ക്കാനും, പോളിസി പകർപ്പ് ശരിയായ സമയത്ത് ലഭിക്കുന്നില്ല എന്ന ഗുണഭോക്താക്കളുടെ പരാതി ഒഴിവാക്കാനും, ഇൻഷുറൻസ് സേവനങ്ങൾ പരമാവധി വേഗത്തിൽ ലഭ്യമാക്കാനും, പരാതികൾ വേഗത്തിൽ പരിഹരിക്കാനും, പരമാവധി തർക്കങ്ങൾ ഒഴിവാക്കാനും, വ്യാജ ഇടപാടുകൾ കുറയ്ക്കാനും, മികച്ച ഉപഭോക്തൃ ബന്ധം ഉറപ്പാക്കാനും സാധിക്കും. ചുരുക്കത്തിൽ ഈ സംവിധാനത്തിലൂടെ ഗുണഭോക്താക്കളുമായി മികച്ച ബന്ധം വളർത്തിയെടുക്കാൻ കമ്പനികൾക്ക് സാധിക്കും
പൗരന്മാരുടെ ഡിജിലോക്കർ അക്കൗണ്ടുകളിലേക്ക് ഡിജിറ്റൽ ഇൻഷുറൻസ് പോളിസികൾ ലഭ്യമാക്കണമെന്ന് അഭ്യർത്ഥിച്ചുകൊണ്ട് ഇലക്ട്രോണിക്സ്& ഐ ടി മാനവവിഭവ വികസന സഹമന്ത്രി ശ്രീ. സഞ്ജയ് ദോത്രെ, ധന കോർപ്പറേറ്റ് കാര്യ സഹമന്ത്രി ശ്രീ. അനുരാഗ് സിംഗ് ഠാക്കൂറിനു കത്തയച്ചിരുന്നു. ഇതിന് പിന്നാലെയാണ് IRDAI തീരുമാനം .
IE/SKY
(Visitor Counter : 118
മന്ത്രിസഭ
കായിക യുവജനകാര്യ വിഷയങ്ങളിലെ സഹകരണം സംബന്ധിച്ച് ഇന്ത്യയും മാലിദ്വീപും തമ്മിലുള്ള ധാരണാപത്രത്തിന് കേന്ദ്ര മന്ത്രിസഭ അംഗീകാരം നൽകി
ന്യൂഡൽഹി, മാർച്ച് 16, 2021
കായിക യുവജനകാര്യ വിഷയങ്ങളിലെ പങ്കാളിത്തം വർദ്ധിപ്പിക്കുന്നത് സംബന്ധിച്ച് ഇന്ത്യയും മാലിദ്വീപും തമ്മിൽ 2020 നവംബറിൽ ഒപ്പുവച്ച ധാരണാപത്രത്തിന് പ്രധാനമന്ത്രി ശ്രീ നരേന്ദ്രമോദി അധ്യക്ഷനായ കേന്ദ്ര മന്ത്രിസഭ അംഗീകാരം നൽകി.
കായിക യുവജനകാര്യ വിഷയങ്ങളിലെ ഉഭയകക്ഷി കൈമാറ്റ പരിപാടികളിലൂടെ കായിക ശാസ്ത്രം, പരിശീലന സാങ്കേതികവിദ്യകൾ, കായിക വൈദ്യശാസ്ത്രം എന്നിവയിലെ അറിവും വൈദഗ്ധ്യവും വർധിപ്പിക്കാനും, യുവജനോത്സവങ്ങൾ, ക്യാമ്പുകൾ എന്നിവയിലെ മികച്ച പങ്കാളിത്തത്തിനും
ധാരണാപത്രം വഴിതുറക്കും.
അന്താരാഷ്ട്ര മത്സരവേദികളിൽ നമ്മുടെ കായിക താരങ്ങളുടെ പ്രകടനം മെച്ചപ്പെടുത്തുന്നതിനും, ഇന്ത്യ-മാലിദ്വീപ് ഉഭയകക്ഷി ബന്ധം ശാക്തീകരിക്കുന്നതിനും ഇത് കാരണമാകും.
(
രാജ്യരക്ഷാ മന്ത്രാലയം
ഇന്ത്യയും അമേരിക്കയും തമ്മിലുള്ള സമഗ്രവും തന്ത്രപരവുമായ ആഗോള പങ്കാളിത്തം അന്താരാഷ്ട്ര സമാധാനത്തിനും സ്ഥിരതയ്ക്കും ക്ഷേമത്തിനും നിർണ്ണായകം: രാജ്യ രക്ഷാ മന്ത്രി
ന്യൂ ഡൽഹി: ഏപ്രിൽ 21, 2022
'മേക്ക് ഇൻ ഇന്ത്യ, മേക്ക് ഫോർ ദി വേൾഡ്' എന്ന ആശയത്തിന്റെ സാക്ഷാത്കാരത്തിനായി, പ്രധാനമന്ത്രി ശ്രീ നരേന്ദ്ര മോദിയുടെ നേതൃത്വത്തിലുള്ള ഗവൺമെന്റിന്റെ നയപരിപാടികൾ പ്രയോജനപ്പെടുത്താനും, ഇരുരാജ്യങ്ങളും സഹകരിച്ച് ഗവേഷണ-വികസന പ്രവർത്തനങ്ങളും പ്രതിരോധ ഉപകരണങ്ങളുടെ നിർമ്മാണവും അറ്റകുറ്റപ്പണികളും സാധ്യമാക്കാനും രാജ്യ രക്ഷാ മന്ത്രി ശ്രീ രാജ്നാഥ് സിംഗ് യുഎസ് കമ്പനികളോടാവശ്യപ്പെട്ടു. ഇന്ന്  അമേരിക്കൻ ചേംബർ ഓഫ് കൊമേഴ്സ് ഇൻ ഇന്ത്യ  യുടെ 30-ാമത് വാർഷിക പൊതുയോഗത്തിൽ പങ്കെടുത്ത പ്രതിനിധികളെ വീഡിയോ കോൺഫറൻസിംഗിലൂടെ അഭിസംബോധന ചെയ്യുകയായിരുന്നു രാജ്യരക്ഷാ മന്ത്രി. സംയുക്ത-ഉത്പാദനം, സംയുക്ത-വികസനം, നിക്ഷേപം, ഇന്ത്യയിൽ നവീകരണ-അറ്റകുറ്റപ്പണി സൗകര്യങ്ങൾ ഒരുക്കുക എന്നിവയ്ക്കായി അദ്ദേഹം യുഎസ് കമ്പനികളെ ക്ഷണിച്ചു.
വ്യാവസായിക സുരക്ഷാ ഉടമ്പടി പൂർണമായി പ്രയോജനപ്പെടുത്തി, പ്രതിരോധ സാങ്കേതിക വിദ്യ വികസനത്തിൽ സഹകരണവും സ്വദേശിവത്കരണവും സുഗമമാക്കുകയും പ്രതിരോധ വിതരണ ശൃംഖലയിൽ യുഎസ്, ഇന്ത്യൻ കമ്പനികളുടെ പങ്കാളിത്തം വർദ്ധിപ്പിക്കുകയും ചെയ്യേണ്ടതുണ്ട്. ഇന്ത്യയിൽ ഉത്പാദന സൗകര്യങ്ങൾ സ്ഥാപിക്കാൻ അമേരിക്കൻ കമ്പനികളെ സ്വാഗതം ചെയ്യുന്നതായി ശ്രീ രാജ്നാഥ് സിംഗ് പറഞ്ഞു.
ഉപഭോക്തൃ-വ്യാപാരി ബന്ധത്തിൽ നിന്ന് തുല്യ പങ്കാളിത്തത്തിലേക്കും വ്യാപാര പങ്കാളികൾ എന്ന നിലയിലേക്കും മാറേണ്ടതിന്റെ ആവശ്യകത രാജ്യ രക്ഷാ മന്ത്രി ഊന്നിപ്പറഞ്ഞു. പരമാധികാരവും പ്രദേശിക അഖണ്ഡതയും സംരക്ഷിക്കുകയും എല്ലാവർക്കും സമാധാനവും ക്ഷേമവും ഉറപ്പാക്കുകയും ചെയ്യുന്ന നിയമാധിഷ്ഠിത അന്താരാഷ്ട്ര ക്രമം ഇരു രാജ്യങ്ങളും വിഭാവനം ചെയ്യുന്നതിനാൽ തന്ത്രപരമായ താത്പര്യങ്ങളുടെ സമന്വയം വർദ്ധിച്ചുവരുന്നതായും അദ്ദേഹം കൂട്ടിച്ചേർത്തു. സ്വതന്ത്രവും സുതാര്യവും പരസ്പരം ഉൾക്കൊള്ളുന്നതുമായ നിയമങ്ങൾ അടിസ്ഥാനമാക്കിയുള്ള ഇന്തോ-പസഫിക്, ഇന്ത്യൻ മഹാസമുദ്ര മേഖല എന്ന പൊതു കാഴ്ചപ്പാട് ഇന്ത്യയും യുഎസും പങ്കിടുന്നു. ഇന്ത്യയും അമേരിക്കയും തമ്മിലുള്ള സമഗ്രവും തന്ത്രപരവുമായ ആഗോള പങ്കാളിത്തം അന്താരാഷ്ട്ര സമാധാനത്തിനും സ്ഥിരതയ്ക്കും ക്ഷേമത്തിനും നിർണ്ണായകമാണെന്നും ശ്രീ രാജ്നാഥ് സിംഗ് കൂട്ടിച്ചേർത്തു.
RRTN/SKY
(Visitor Counter : 103
ആരോഗ്യ, കുടുംബക്ഷേമ മന്ത്രാലയം
മഹാരാഷ്ട്ര, കേരളം, പഞ്ചാബ്, തമിഴ്നാട്, ഗുജറാത്ത്,കർണാടക എന്നീ സംസ്ഥാനങ്ങളിൽ പ്രതിദിന കോവിഡ് രോഗികളുടെ എണ്ണത്തിൽ വർധന തുടരുന്നു.
ഇന്ന് രാവിലെ ഏഴ് മണി വരെ 1.66 കോടി വാക്സിൻ ഡോസ് നൽകി.
കഴിഞ്ഞ 24 മണിക്കൂറിൽ ഒരു ദശലക്ഷത്തോളം ഡോസ് വാക്സിൻ നൽകി.
മഹാരാഷ്ട്ര, കേരളം, പഞ്ചാബ്, തമിഴ്നാട്, ഗുജറാത്ത്,കർണാടക എന്നീ സംസ്ഥാനങ്ങളിൽ പ്രതിദിന കോവിഡ് രോഗികളുടെ എണ്ണത്തിൽ വർധന തുടരുന്നു.കഴിഞ്ഞ 24 മണിക്കൂറിൽ രാജ്യത്ത് റിപ്പോർട്ട് ചെയ്ത പുതിയ രോഗികളുടെ 85.51% വും ഈ സംസ്ഥാനങ്ങളിൽ നിന്ന്.
കഴിഞ്ഞ 24 മണിക്കൂറിൽ 17,407 പുതിയ കേസുകൾ റിപ്പോർട്ട് ചെയ്തു. മഹാരാഷ്ട്രയിലാണ് ഏറ്റവും കൂടുതൽ- 9,855. ഒക്ടോബർ 18 ന് 10,259 പേർക്ക് രോഗം സ്ഥിരീകരിച്ച ശേഷം മഹാരാഷ്ട്രയിൽ ഉണ്ടാവുന്ന ഏറ്റവും ഉയർന്ന രണ്ടാമത്തെ പ്രതിദിന വർധനയാണിത്.
രണ്ടാം സ്ഥാനത്തുള്ള കേരളത്തിൽ 2,765 പേർക്കും പഞ്ചാബിൽ 772 പേർക്കും രോഗം സ്ഥിരീകരിച്ചു.
ഇന്ത്യയിൽ ചികിത്സയിലുള്ള രോഗികളുടെ എണ്ണം 1,73,413 ആയി. ഇത് ആകെ രോഗബാധിതരുടെ 1.55 ശതമാനമാണ്.
മഹാരാഷ്ട്ര, ഗുജറാത്ത്, പഞ്ചാബ്,മധ്യപ്രദേശ് എന്നിവിടങ്ങളിൽ ചികിത്സയിൽ ഉള്ളവരുടെ എണ്ണത്തിൽ വർധന. അതേസമയം കഴിഞ്ഞ 24 മണിക്കൂറിൽ കേരളം, ഉത്തർപ്രദേശ്,ഝാർഖണ്ഡ്, ബീഹാർ, ആസാം എന്നിവിടങ്ങളിൽ ചികിത്സയിലുള്ളവരുടെ എണ്ണത്തിൽ കുറവ് രേഖപ്പെടുത്തി.
രാജ്യമെമ്പാടും നടത്തിവരുന്ന വാക്സിനേഷൻ നടപടിയുടെ ഭാഗമായി ഇന്ന് രാവിലെ 7 മണി വരെയുള്ള താൽക്കാലിക കണക്ക് പ്രകാരം 3,23,064 സെഷനുകളിലായി 1.66 കോടി  പേർക്ക് വാക്സിൻ നൽകി.
ഇതിൽ 67,90,808 ആരോഗ്യപ്രവർത്തകർ , 28,72,725 ആരോഗ്യപ്രവർത്തകർ ,58,03,856 മുന്നണിപ്പോരാളികൾ ,4202 മുന്നണി പ്രവർത്തകർ , 45 വയസ്സിനു മുകളിൽ പ്രായമുള്ള നിശ്ചിത രോഗങ്ങളുള്ള 1,43,759 പേർ ,60 വയസ്സിനു മുകളിൽ പ്രായമുള്ള 10,00,698 ഗുണഭോക്താക്കൾ എന്നിവർ ഉൾപ്പെടുന്നു.
വാക്സിനേഷൻ യജ്ഞത്തിന്റെ 47-മത് ദിവസത്തിൽ  പത്തുലക്ഷത്തോളം  ഡോസ് വാക്സിൻ നൽകി.ഇവരിൽ 8,31,590 ഗുണഭോക്താക്കൾ ആദ്യ ഡോസും 1,62,862 ഗുണഭോക്താക്കൾ രണ്ടാം ഡോസും സ്വീകരിച്ചു.
ഇതുവരെ രോഗമുക്തി നേടിയവരുടെ എണ്ണം 1.08 കോടി  കവിഞ്ഞു. .
കഴിഞ്ഞ 24 മണിക്കൂറിൽ 89 മരണം റിപ്പോർട്ട് ചെയ്തു.
ഇതിലെ 88.76 ശതമാനവും 6 സംസ്ഥാനങ്ങളിൽ നിന്ന്. മഹാരാഷ്ട്രയിലാണ് ഏറ്റവും കൂടുതൽ- 42. കേരളത്തിൽ 15, പഞ്ചാബിൽ 12 പേരും മരിച്ചു.
കഴിഞ്ഞ 24 മണിക്കൂറിൽ 23 സംസ്ഥാനങ്ങൾ/ കേന്ദ്ര ഭരണ പ്രദേശങ്ങളിൽ ഒരു കോവിഡ് മരണവും റിപ്പോർട്ട് ചെയ്തിട്ടില്ല. മധ്യ പ്രദേശ്,ഹരിയാന, രാജസ്ഥാൻ, ജമ്മുകാശ്മീർ, ഒഡിഷ, ഉത്തർപ്രദേശ്, ഹിമാചൽപ്രദേശ്,ഗോവ, ഉത്തരാഖണ്ഡ്, ജാർഖണ്ഡ്, പുതുച്ചേരി, ആസ്സാം, ലക്ഷദ്വീപ്, നാഗാലാൻഡ്, സിക്കിം, ലഡാക്ക്, ത്രിപുര, ആൻഡമാൻ നിക്കോബാർ ദ്വീപ്, മണിപ്പൂർ, മിസ്സോറാം, മേഘാലയ, ദാമൻ& ദിയു, ദാദ്ര &നഗർ ഹവേലി, അരുണാചൽപ്രദേശ് എന്നിവയാണവ
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യത്ത് ചികിത്സയിലുള്ളവരുടെ എണ്ണം 63 ദിവസത്തിനുശേഷം 11 ലക്ഷത്തില് താഴെയായി 
കഴിഞ്ഞ 24 മണിക്കൂറിനിടെ ചികിത്സയിലുള്ളവരുടെ എണ്ണത്തില് 40,981ന്റെ കുറവ്
കഴിഞ്ഞ 24 മണിക്കൂറില് പുതുതായി രോഗം സ്ഥിരീകരിച്ചത് 84,332 പേര്ക്ക്; 70 ദിവസത്തിനിടെയുള്ള ഏറ്റവും കുറഞ്ഞ നിരക്ക്
രാജ്യത്തിതുവരെ രോഗമുക്തരായത് 2,79,11,384 പേര്
കഴിഞ്ഞ 24 മണിക്കൂറില് 1,21,311 രോഗമുക്തര്.
തുടര്ച്ചയായ 30-ാം ദിവസവും രോഗമുക്തരുടെ എണ്ണം പ്രതിദിന രോഗബാധിതരേക്കാള് കൂടുതല്
രോഗമുക്തി നിരക്ക് 95.07 ശതമാനമായി ഉയര്ന്നു
പ്രതിവാര രോഗസ്ഥിരീകരണ നിരക്ക് അഞ്ചു ശതമാനത്തില് താഴെയായി കുറഞ്ഞു; നിലവില് 4.94%
പ്രതിദിന രോഗസ്ഥിരീകരണ നിരക്ക് 4.39%; തുടര്ച്ചയായ 19-ാം ദിവസവും പത്തു ശതമാനത്തില് താഴെ.
പരിശോധനാശേഷി ഗണ്യമായി വര്ധിപ്പിച്ചു- ആകെ നടത്തിയത് 37.62 കോടി പരിശോധനകള്
ദേശീയതലത്തില് പ്രതിരോധ കുത്തിവയ്പു പരിപാടിയുടെ ഭാഗമായി ആകെ നല്കിയത് പ്രതിരോധ മരുന്നിന്റെ 24.96 കോടി ഡോസുകള്.
(
പ്രധാനമന്ത്രിയുടെ ഓഫീസ്
യുഎൻ സെക്രട്ടറി ജനറൽ പ്രധാനമന്ത്രിയെ സന്ദർശിച്ചു
യുഎൻ സെക്രട്ടറി ജനറൽ. അന്റോണിയോ ഗുട്ടെറസ് ഗുജറാത്തിലെ കെവാദിയയിൽ പ്രധാനമന്ത്രി ശ്രീ നരേന്ദ്ര മോദിയുമായി കൂടിക്കാഴ്ച്ച നടത്തി.
പ്രധാനമന്ത്രിയും യുഎൻ സെക്രെട്ടറി ജനറലും സംയുക്തമായി സ്റ്റാച്യു ഓഫ് യൂണിറ്റിയിൽ സർദാർ പട്ടേലിന് പുഷ്പാർച്ചന നടത്തി.
പ്രധാനമന്ത്രിയുമായുള്ള കൂടിക്കാഴ്ചയിൽ, സുസ്ഥിരമായ ജീവിതശൈലി മാറ്റം കൈവരിക്കുന്നതിനുള്ള ആഗോള ബഹുജന പ്രസ്ഥാനമെന്ന നിലയിൽ, പ്രത്യേകിച്ച് മിഷൻ ലൈഫ് ആരംഭിച്ചതിലൂടെ, കാലാവസ്ഥാ പ്രവർത്തന മേഖലയിലെ ഇന്ത്യയുടെ അഭിലഷണീയമായ സംരംഭങ്ങളെ യുഎൻ സെക്രട്ടറി ജനറൽ അഭിനന്ദിച്ചു.
പ്രധാനമന്ത്രിയും യുഎൻ സെക്രെട്ടറി ജനറലും ഉക്രെയ്നിലെ നിലവിലെ സാഹചര്യം ഉൾപ്പെടെ ആഗോള, പ്രാദേശിക വിഷയങ്ങളും ചർച്ച ചെയ്തു.
യുഎൻ സെക്രെട്ടറി ജനറൽ ഇന്ത്യയുടെ വരാനിരിക്കുന്ന ജി20 പ്രസിഡൻസിയെ സ്വാഗതം ചെയ്യുകയും വികസ്വര രാജ്യങ്ങളുടെ പ്രയോജനത്തിനായി സാങ്കേതികവിദ്യകളും സാമ്പത്തികവും കൈമാറ്റം ചെയ്യുന്നതിൽ ഐക്യരാഷ്ട്രസഭ ഇന്ത്യയുമായി സഹകരിച്ച് പ്രവർത്തിക്കുമെന്ന് അടിവരയിടുകയും ചെയ്തു.
26/11 മുംബൈ ഭീകരാക്രമണത്തിൽ കൊല്ലപ്പെട്ടവർക്ക് ആദരാഞ്ജലികൾ അർപ്പിച്ചുകൊണ്ട് ഇന്ത്യാ സന്ദർശനം ആരംഭിച്ചതിനും ഭീകരവാദത്തെ ചെറുക്കുന്നതിനുള്ള അദ്ദേഹത്തിന്റെ ശക്തമായ സന്ദേശവത്തിനും പ്രധാനമന്ത്രി യുഎൻ സെക്രെട്ടറി ജനറലിനോട് നന്ദി പറഞ്ഞു,
--ND--
(